text: Sovet dövründə Ermənistan nümayəndələri qaz anbarlarını öz respublikalarının duz yataqlarında yaratmağı təklif edirlər və bu istiqamətdə işlərə də başlayıblar. Ancaq, birincisi onlar bununla yalnız Ermənistanın ehtiyaclarını təmin edə bilərdilər, Gürcüstan və Azərbaycanın ehtiyaclarını ödəyəcək qədər imkanları yoxdur. İkincisi isə ermənilərin təklif etdiyi layihə iqtisadi baxımdan səmərəsiz və həddən artıq bahalı idi. Beləliklə, Cənubu Qafqaz respublikalarının vahid qaz ehtiyatları ancaq Abşeronda yaradılmalı idi. Bunun səbəblərindən biri də məhz Azərbaycanda təbii qaz yataqlarının olması və onun Ermənistanla Gürcüstana ixrac edilməsində idi. İkincisi isə, tükənmiş neft yataqlarının qaz anbarlarına çevrilməsi ermənilərin təklif etdiyi layihədən üç dəfə ucuz başa gəlməli və iqtisadi baxımdan daha səmərəli idi.